Document ID: 32006D0196

KOMISJONI OTSUS,
3. märts 2006,
millega muudetakse 2003. aasta ühinemisakti XII lisa B liidet seoses Poola teatavate liha- ja piimasektori ettevõtetega
(teatavaks tehtud numbri K(2006) 609 all)
(EMPs kohaldatav tekst)
(2006/196/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse Tšehhi Vabariigi, Eesti, Küprose, Läti, Leedu, Ungari, Malta, Poola, Sloveenia ja Slovakkia ühinemisakti, eriti selle XII lisa 6. peatüki B jao I alajao punkti 1 alapunkti e,
ning arvestades järgmist:
(1)
Poolale on antud üleminekuperiood teatavate 2003. aasta ühinemisakti XII lisa B liites (1) loetletud ettevõtete osas.
(2)
2003. aasta ühinemisakti XII lisa B liidet on muudetud komisjoni otsustega 2004/458/EÜ, (2) 2004/471/EÜ, (3) 2004/474/EÜ, (4) 2005/271/EÜ, (5) 2005/591/EÜ, (6) 2005/854/EÜ (7) ja 2006/14/EÜ. (8)
(3)
Poola pädeva asutuse ametliku avalduse kohaselt on teatavad liha- ja piimasektori ettevõtted lõpetanud oma ajakohastamisprotsessi ja täidavad nüüd täielikult ühenduse õigusnorme. Lisaks on teatavad ettevõtted lõpetanud tegevuse. Seepärast tuleks kõnealused ettevõtted kustutada üleminekuperioodi rakendavate ettevõtete loetelust.
(4)
Seepärast tuleks 2003. aasta ühinemisakti XII lisa B liidet vastavalt muuta.
(5)
Käesoleva otsusega ette nähtud meetmetest on teatatud toiduahela ja loomatervishoiu alalisele komiteele,
ON VASTU VÕTNUD KÄESOLEVA OTSUSE:
Artikkel 1
Käesoleva otsuse lisas loetletud ettevõtted kustutatakse 2003. aasta ühinemisakti XII lisa B liitest.
Artikkel 2
Käesolev otsus on adresseeritud liikmesriikidele.
Brüssel, 3. märts 2006

Labels: 17
7
0
18
15